Iepirkumu komisijas 2026. gada 22. maija sēdē
apstiprinātā atbilde uz jautājumu par atklāta konkursa “Divu autobusu pilna servisa noma”, identifikācijas Nr. RNP 2026/34 (turpmāk – atklāts konkurss) nolikuma dokumentāciju

	Iespējamā pretendenta jautājums
	Atbilde

	… “teksts” … Lūdzam samainīt dažus tehniskās specifikācijas punktus:

Punkts Nr. 6                        Garums: līdz 7500 mm ---à Garums: līdz 8100 mm
Punkts Nr. 7                        Riteņu bāze: ne vairāk kā 3365 mm---à Riteņu bāze: ne vairāk kā 4325 mm
Punkts Nr. 16                      Degvielas tvertnes tilpums: ne mazāk kā 160 litri ---à Degvielas tvertnes tilpums: ne mazāk kā 93L

	Pasūtītājs ir izvērtējis iesniegto priekšlikumu un informē, ka tehniskajā specifikācijā noteiktās minimālās prasības ir izstrādātas atbilstoši Pasūtītāja faktiskajām vajadzībām, plānotajai transportlīdzekļu ekspluatācijai un iepirkuma priekšmetam. Līdz ar to izmaiņas netiks veiktas.
Pasūtītājs papildus norāda, ka iepirkuma priekšmets paredz kompaktu M3 kategorijas autobusu pilna servisa nomu, kas paredzēti regulārai pasažieru pārvadāšanai pašvaldības teritorijā, tai skaitā teritorijās ar ierobežotām manevrēšanas iespējām, stāvlaukumiem un šaurākiem ceļu posmiem. Attiecīgi tehniskajā specifikācijā noteiktie parametri ir savstarpēji saistīti un izvēlēti, lai nodrošinātu Pasūtītāja vajadzībām atbilstošus transportlīdzekļus.
Pēc Pasūtītāja rīcībā esošās informācijas tehniskajā specifikācijā noteiktajām minimālajām prasībām atbilstoši transportlīdzekļi tirgū ir pieejami, līdz ar to netiek nepamatoti ierobežota konkurence un tiek nodrošināta Publisko iepirkumu likuma 2. pantā noteikto mērķu ievērošana.



